Source: https://tampere.cloudnc.fi/fi-FI/Toimielimet/Elinvoima_ja_osaamislautakunta/Kokous_1062020/Ammatillisten_tutkintojen_ja_koulutuksen(143948)
Timestamp: 2020-07-10 08:48:41+00:00

Document:
Ammatillisten tutkintojen ja koulutuksen järjestämisluvan muutoshakemus, turvallisuusalan ammattitutkinto ja turvallisuusvalvojan erikoisammattitutkinto (yhteistoiminta-alueen asia) | Tampere esityslistat ja pöytäkirjat
Kokous 10.6.2020
Ammatillisten tutkintojen ja koulutuksen järjestämisluvan muutoshakemus, turvallisuusalan ammattitutkinto ja turvallisuusvalvojan erikoisammattitutkinto (yhteistoiminta-alueen asia)
Elinvoima- ja osaamislautakunta, kokous 10.6.2020
§ 60 Ammatillisten tutkintojen ja koulutuksen järjestämisluvan muutoshakemus, turvallisuusalan ammattitutkinto ja turvallisuusvalvojan erikoisammattitutkinto (yhteistoiminta-alueen asia)
TRE:3401/12.01.01/2020
Johtaja, ammatillinen koulutus Outi Kallioinen, puh. 044 423 5473 ja kehittämispäällikkö Satu Nevalainen, puh. 050 518 9464, etunimi.sukunimi@tampere.fi
Tampereen kaupungin ammatillisten tutkintojen ja koulutuksen järjestämisluvassa (OKM 83/531/2018) on määritelty ne tutkinnot, joita koulutuksen järjestäjällä on oikeus myöntää ja joihin se voi järjestää tutkintokoulutusta. Voimassa olevaan koulutuksen järjestämislupaan sisältyvissä palvelualan tutkinnoissa on turvallisuusalan perustutkinnon järjestämisoikeus. Lupa ei sisällä turvallisuusalan ammattitutkinnon ja turvallisuusvalvojan erikoisammattitutkinnon järjestämisoikeutta.
Koulutuksen järjestämisluvassa olevan turvallisuusalan perustutkinnon kanssa ammatti- ja erikoisammattitutkintojen tarjoaminen työelämälle muodostavat kokonaisuuden, jolla pystytään vastaamaan alan työvoimatarpeisiin perusosaamisesta aina erikoisosaamiseen asti. Tällöin lisätään myös koulutuksen saatavuutta alueella ja monipuolistetaan mahdollisuuksia vastata erilaisiin ja muuttuviin turvallisuusosaamista vaativiin työelämän tarpeisiin.
Opetus- ja kulttuuriministeriö päättää hakemuksesta järjestämisluvan muuttamisesta (Laki ammatillisesta koulutuksesta 531/2017 § 29). Järjestämisluvan myöntämisen edellytyksenä on, että tutkintojen järjestäminen on tarpeellista ottaen huomioon valtakunnalliset ja alueelliset osaamistarpeet sekä tutkintojen ja koulutuksen tarjonta. Tampereen seudun ammattiopistolla, Tredulla on tutkintojen toteuttamiseksi tarvittava osaaminen ja toimiva yhteistyö työ- ja elinkeinoelämän kanssa sekä taloudelliset ja toiminnalliset edellytykset turvallisuusalan ammatti- ja erikoisammattitutkintojen asianmukaiseen järjestämiseen.
Tredun järjestämän turvallisuusalan ammatillisen perustutkintokoulutuksen opiskelijapaikat ovat täyttyneet hyvin ja opintonsa keskeyttäneiden määrä on ollut pieni. Valmistuneet turvallisuusvalvojat ovat työllistyneet hyvin. Alueen työelämän palautteiden perusteella on kuitenkin tarvetta alan osaamisvaatimuksiltaan vaativammille tutkinnoille, joissa on huomioitu työtä tehneiden osaamisen kehittämisen erityistarpeet ja muuttuneet työelämän osaamisvaatimukset.
Ammatti- ja erikoisammattitutkintojen avulla kohotetaan ja ylläpidetään sekä turvataan alueen turvallisuusalan ammatillista osaamista, kehitetään työ- ja elinkeinoelämää ja vastataan alueen osaamistarpeisiin, edistetään työllisyyttä, luodaan lisävalmiuksia yrittäjyyteen ja työ- ja toimintakyvyn jatkuvaan ylläpitoon.
Tredun Turvallisuusalan työelämäfoorumin kantana on, että työelämässä tarvitaan ammattitutkintoa ja erikoisammattitutkintoa helpottamaan työvoimapulaa ja vahvistamaan työntekijöiden saantia alueella. Johtavien vartiointi- ja lukkoliikealan edustajien näkemyksen mukaan turvallisuusalan perustutkinto on niin kutsuttu läpimenoala, minkä vuoksi työvoiman tarve on jatkuvaa. Turvallisuusalan ammattitutkinto antaa valmiuksia vaativimpiin työtehtäviin ja turvallisuusvalvojan erikoisammattitutkinto antaa valmiuksia myös esimiestehtäviin.
Ammattitutkinto sisältää vartijakortti-, järjestyksenvalvoja- ja uhkatilannekoulutukset, joilla on kysyntää myös erillisinä tutkinnon osina, ja jotka vastaavat alan työvoiman koulutustarpeeseen. Vuoden 2017 alusta lukien vartioimisliikkeille ja järjestyksenvalvontaa sekä turvasuojausta tarjoaville liikkeille on ollut pakollista asettaa vastaava hoitaja. Turvallisuusvalvojan erikoisammattitutkinto antaa pätevyyden toimia tällaisena vastaavana hoitajana. Velvoite vastaavan hoitajan asettamisesta on lisännyt merkittävästi yritysten koulutustarvetta. Tredun nykyisellä koulutustarjonnalla ei pystytä vastaamaan yksityisten vartiointiliikkeiden koulutustoiveisiin.
Tredu on vastannut työelämän tarpeeseen lisäämällä ja laajentamalla turvallisuusalan perustutkintokoulutusta maakunnallisesti eri toimipisteisiin. Turvallisuuspalvelujen tarve on kasvanut ja työnkuvat ovat muuttuneet vaativimmiksi ja edellyttävät palvelutyön moniosaamista. Turvallisuusalan ammattitutkinnon ja turvallisuusvalvojan erikoisammattitutkinnon koulutuksen järjestämisellä turvataan perustutkinnon suorittaneiden jatko-opintomahdollisuudet ja lisäkoulutuksen tarve.
Tampere on profiloinut voimakkaasti suurten yleisötapahtuminen ja massatapahtumien kaupungiksi. Tapahtumien turvaamiseksi tarvitaan turvallisuuspalveluja perinteisiltä vartiointialan yrityksiltä ja erillisiltä tapahtumanjärjestäjäyrityksiltä. Toiminnan turvaaminen vaatii nykyistä enemmän ammatti- ja erikoisammattitason osaamista yksityisten turvallisuusalan yritysten työntekijöiltä ja suunnittelijoilta. Turvallisuusalan ammattitutkinnolla vastataan eri toimialoilla tarvittavien turvallisuussuunnittelun ja kehittämisen tarpeeseen.
Tredun turvallisuusalan ammatillisilla opettajilla on työelämän vaatimusten mukainen monipuolinen ja pitkä kokemus turvallisuuden eri sektoreilta kuten vartiointi, poliisitoimi, tietoturvallisuus, palo- ja pelastustoimi sekä kokemusta turvallisuusalan yrittäjyydestä. Opettajien turvallisuusalan verkostot ovat vahvat ja toimivat. Tredu on solminut laajat yhteistyösopimukset Finavian ja Tampereen messujen kanssa. Ammattitutkinnoissa ja erikoisammattitutkinnoissa on mahdollisuus hyödyntää myös Tredun olemassa olevaa yrittäjyyden ja johtamisen koulutusta.
Tredun olemassa olevat monipuoliset turvallisuusalan oppimisympäristöt mahdollistavat myös ammatti- ja erikoisammattitutkintokoulutusten järjestämisen. Oppimisympäristöt sisältävät muun muassa läpivalaisulaitteen/turvaportin, drone-koulutuksen, turvatekniikan järjestelmät, digitaaliset oppimisympäristöt sekä hyvät voimankäytön tilat ja välineet. Pelastustoiminnan oppimisympäristöt sisältävät alkusammutuskaluston ja paloilmoitinjärjestelmät.
Tampereen kaupungin ammatillisten tutkintojen ja koulutuksen järjestämislupaan haetaan opetus- ja kulttuuriministeriöltä muutosta ja oikeutta turvallisuusalan ammattitutkinnon ja turvallisuusvalvojan erikoisammattitutkinnon järjestämiseen perusteluissa esitetyn mukaisesti.
Johtaja, ammatillinen koulutus oikeutetaan allekirjoittamaan koulutuksen järjestämisluvan muutoshakemus.
Satu Nevalainen, Merja Sarvala, Satu Kaakkomäki, Armi Salminen, Matti K Mäkelä, Marika Peuraniemi, Regina Blom, Ari Mäkitalo, Virpi Siiranen, Raija Mäkelä, Tarja Luukko, Piritta Haapahuhta
§ 57 Läsnäolo- ja puheoikeuden myöntäminen
§ 58 Ajankohtaiskatsaus (yhteistoiminta-alueen asia)
§ 59 Elinvoima- ja osaamislautakunnan vuoden 2020 palvelu- ja vuosisuunnitelman osavuosikatsaus 1-4 2020 (yhteistoiminta-alueen asia)
§ 61 Elinvoima- ja osaamislautakunnan ylimääräinen kokous (yhteistoiminta-alueen asia)
§ 62 Viranhaltijoiden päätösten otto-oikeus (yhteistoiminta-alueen asia)
§ 63 Startup -talon remontoinnin ja operoinnin tilannekatsaus (yhteistoiminta-alueen asia)
§ 64 Lukiokoulutuksen erityisen koulutustehtävän lupien hakeminen 1.8.2021 alkaen
§ 65 Viranhaltijoiden päätösten otto-oikeus
§ 66 Oikaisuvaatimus yksinyrittäjän korona-avustus päätöksestä § 14 (Salassa pidettävä)
§ 67 Oikaisuvaatimus yksinyrittäjän korona-avustus päätöksestä § 16 (Salassa pidettävä)
§ 68 Oikaisuvaatimus yksinyrittäjän korona-avustus päätöksestä § 17 (Salassa pidettävä)
§ 69 LISÄPYKÄLÄ: Viranhaltijoiden päätösten otto-oikeus (yhteistoiminta-alueen asia) (lisäpykälä)

References: § 60
 § 29

§ 57

§ 58

§ 59

§ 61

§ 62

§ 63

§ 64

§ 65

§ 66
 § 14

§ 67
 § 16

§ 68
 § 17

§ 69